《木兰花慢 乾卦老阳之象》
元代·王吉昌

判乾元刚象，德纯贞，利元亨。运一气氤氲，施生品物，分布形成。调和四时简易，正始终、机动应经营。日月东西出没，总因元气流行。参罗列曜循环，晃寥廓，体轻清。尽变化无方，杳冥真造，内隐精诚。酝就命基性烛，混太虚、模样貌峥嵘。了了真空无碍，八＊挥斥难名。

作者简介：王吉昌，生平不详，元代人，号超然子，出家学道，有《会真集》。